11 красавіка 1927 г. на VIII Усебеларускім з’ездзе Саветаў прымаецца другая Канстытуцыя БССР. Гэта было выклікана прыняццем Канстытуцыі СССР 1924 года, у які ўваходзіла ў той час наша дзяржава. Такі працяглы час прыняцця звязаны з доўгім абмеркаваннем праекта (у ім знаходзілі ідэі нацыянал-дэмакратызму) і ўзбуйненнем тэрыторыі БССР. Новым было абвяшчэнне ўваходжання ў склад СССР (з правам свабоднага выхаду), савецкай федэрацыі, суверэнітэце БССР, суверэнных правах БССР (грамадзянства, тэрыторыя, органы, прыманне сваіх законаў), нормы аб выбарчым праве. Былі замацаваны чатыры дзяржаўныя мовы і сталіца БССР – горад Мінск.